smcproject/ml-wiki-sentences huggingface dataset:
ഒരു സ്കോട്ടിഷ് അധ്യാപികയായിരുന്ന അവർക്ക് ദക്ഷിണാഫ്രിക്കയിലെ ലവ്ഡെയ്ൽ മിഷനറി ഇൻസ്റ്റിറ്റ്യൂട്ടിലെ പുതിയ പെൺകുട്ടികളുടെ വിഭാഗത്തിന്റെ ആദ്യ മേലധികാരിയുടെ ജോലി ലഭിച്ചു.
ദൗത്യത്തിന് നേതൃത്വം നൽകിയ ഡോ.ജെയിംസ് സ്റ്റുവർട്ടിന് വേണ്ടി പ്രവർത്തിക്കാൻ അവർ 1867 ജനുവരിയിൽ ദക്ഷിണാഫ്രിക്കയിലെത്തി.
1868 ഓഗസ്റ്റ് 23-ന് ലവ്‌ഡേൽ ഗേൾസ് ഇൻസ്റ്റിറ്റ്യൂഷൻ തുറന്നു.
ദക്ഷിണാഫ്രിക്കയിലെ ആദ്യത്തെ വനിതാ ഫിസിഷ്യനായിരുന്നു വാട്ടർസ്റ്റൺ.
1873-ൽ ഇംഗ്ലണ്ടിൽ മെഡിക്കൽ പരിശീലനം നേടുകയെന്ന ദുഷ്‌കരമായ ദൗത്യം ഏറ്റെടുക്കുന്നതിനായി മടങ്ങിയെത്തുന്നതുവരെയുള്ള കാലത്ത് അവൾ അവിടെ ജോലി ചെയ്തു.
ഡേവിഡ് ലിവിംഗ്സ്റ്റണിന്റെ മരണവും സ്ത്രീകൾക്ക് ഫിസിഷ്യൻമാരാകാൻ അനുമതി നൽകിയെന്ന വാർത്തയുമാണ് വാട്ടർസ്റ്റണിനെ പ്രചോദിപ്പിച്ചത്.
ലണ്ടൻ സ്‌കൂൾ ഓഫ് മെഡിസിൻ ഫോർ വുമണിൽ പരിശീലനം പൂർത്തിയാക്കിയ ആദ്യ വനിതകളിൽ ഒരാളാകാനുള്ള ഭാഗ്യമുണ്ടായി അവർ അവിടെനിന്ന് 1880-ൽ മെഡിക്കൽ ബിരുദം നേടി.
ഐറിഷ് കിംഗ് ആൻഡ് ക്വീൻസ് കോളേജ് ഓഫ് ഫിസിഷ്യൻസിൽ നിന്ന് അവർ മെഡിക്കൽ ലൈസൻസും നേടി.
പരിശീലനത്തിന് ശേഷം അവൾ അക്കാലത്ത് മലാവി തടാകത്തിന്റെ തീരത്തുള്ള കേപ് മക്ലിയറിൽ സ്ഥിതിചെയ്തിരുന്ന ലിവിംഗ്സ്റ്റോണിയ ഫ്രീ ചർച്ച് മിഷനിലേക്ക് പോയി.
ലവ്ഡേൽ മിഷനിലെ മിഷനറിമാർ ആഫ്രിക്കക്കാരോടും തന്നോടും പുലർത്തുന്ന മോശം പരിഗണനയിൽ അവർ നിരാശയായി.
ഒരു ഭർത്താവിനെ കണ്ടെത്താനുള്ള ദൗത്യത്തിനായിരിക്കാം അവൾ എത്തിയതെന്ന് പുരുഷ മിഷനറിമാർ ആരോപിച്ചു.
തൻറെ കഴിവുകൾ പ്രയോജനപ്പെടുത്താനാവാതെ നിരാശയായ അവർ മടങ്ങിപ്പോയി.
1880-ൽ കേപ്ടൗണിൽ ഒരു ഫിസിഷ്യൻ ആകുന്നതിന് മുമ്പ് മൂന്നു വർഷത്തേക്ക് ലവ്ഡേൽ മിഷനിൽ അവർ തിരിച്ചെത്തി.
സ്വകാര്യ പ്രാക്ടീസിലേക്ക് നടത്തുകയും ഭാഗികമായി ഒരു സോഷ്യലൈറ്റ് ആയി ജീവിക്കുകയും ചെയ്ത അവർക്ക് 1878-ൽ കാലിഡോണിയൻ ബാങ്കിന്റെ പരാജയത്തെത്തുടർന്ന് സ്വന്തം കുടുംബം തൊഴിലില്ലാത്ത അവസ്ഥയിൽ സ്‌കോട്ട്‌ലൻഡിലേക്ക് പണം അയയ്‌ക്കാൻ കഴിഞ്ഞു.
ദരിദ്രരോടൊപ്പം പ്രവർത്തിച്ച വാട്ടർസ്റ്റൺ " ലേഡീസ് ബ്രാഞ്ച് ഓഫ് ഫ്രീ ഡിസ്പെൻസറി" സ്ഥാപിച്ചു.
ഇത് "സൗജന്യ ചെലവുകൾ" എന്ന് അറിയപ്പെട്ടിരുന്നുവെങ്കിലും, സ്വീകർത്താക്കളുടെ അന്തസ്സ് ഉറപ്പാക്കാൻ എല്ലായ്പ്പോഴും ഒരു ചെറിയ നിരക്ക് ഈടാക്കിയിരുന്നു.
വിവാഹത്തിന് മുമ്പ് കുട്ടി ജനിച്ചിട്ടുണ്ടെങ്കിൽപ്പോലും ആനുകൂല്യം ലഭിക്കുന്ന അമ്മമാർ വിവാഹം കഴിക്കണമെന്നും വാട്ടർസ്റ്റൺ നിർബന്ധിച്ചു.
സംഘടന അമ്മമാരെ പരിപാലിക്കുകയും ജോലി തുടരാൻ മിഡ്‌വൈഫുമാരെ പരിശീലിപ്പിക്കുകയും ചെയ്തു.
തടങ്കൽപ്പാളയങ്ങളിലെ സ്ഥിതിഗതികൾ അന്വേഷിക്കാൻ ബ്രിട്ടീഷ് യുദ്ധമന്ത്രി ബ്ലൂംഫോണ്ടെയ്നിലേയ്ക്ക്  നിയോഗിച്ച ആറംഗ കമ്മിറ്റിയുടെ ഭാഗമായിരുന്നു അവർ (കമ്മിറ്റിയിലെ മറ്റ് അംഗങ്ങളിൽ വോട്ടവകാശ പ്രവർത്തക മില്ലിസെന്റ് ഫോസെറ്റ് ഫിസിഷ്യൻ എല്ല കാംബെൽ സ്കാർലറ്റ്‍ എന്നിവരും ഉൾപ്പെടുന്നു).
അവളുടെ അശ്രാന്തമായ പ്രവർത്തനത്തിന്, വാട്ടർസ്റ്റണിന് "പ്രവർത്തനത്തിന്റെ മാതാവ്" എന്നർത്ഥം വരുന്ന നൊകാറ്റക എന്ന ദക്ഷിണാഫ്രിക്കൻ നാമം നൽകി ആദരിച്ചു.
1925-ൽ റോയൽ കോളേജ് ഓഫ് ഫിസിഷ്യൻസ് ഓഫ് അയർലണ്ടിന്റെ ഫെല്ലോ ആയി നിയമിക്കപ്പെട്ട രണ്ടാമത്തെ വനിതയായി അവർ മാറി.
1929-ൽ കേപ്‌ടൗൺ യൂണിവേഴ്‌സിറ്റി വാട്ടേഴ്‌സ്റ്റണെ ഡോക്ടർ ഓഫ് ലോസ് എന്ന ബഹുമതി നൽകി.
1932-ൽ കേപ്ടൗണിൽ വെച്ച് വാട്ടർസ്റ്റൺ അന്തരിച്ചു.
1866-ൽ ലവ്‌ഡെയ്‌ലിലെ സ്ഥാപനത്തെ നയിച്ച ജെയിംസ് സ്റ്റുവർട്ടിന് വാട്ടർസ്റ്റൺ കത്തെഴുതിയിരുന്നു.
സ്റ്റുവർട്ടുമായുള്ള അവളുടെ കത്തിടപാടുകൾ 1905 വരെ തുടർന്നു.
അവ എഡിറ്റ് ചെയ്‌ത് 1983-ൽ പ്രസിദ്ധീകരിച്ചു.
ജെയ്ൻ എൽ-ദാർ
ജെയ്ൻ മറോണി എൽ-ദാർ പീഡിയാട്രിക്സ് വിഭാഗത്തിലെ ക്ലിനിക്കൽ പ്രൊഫസറും തുലെയ്ൻ യൂണിവേഴ്സിറ്റി സ്കൂൾ ഓഫ് മെഡിസിനിലെ പീഡിയാട്രിക് അലർജി ആൻഡ് ഇമ്മ്യൂണോളജി വിഭാഗത്തിന്റെ മേധാവിയുമാണ്.
അവിടെ അവർ 1990 മുതൽ ജോലി ചെയ്തിരുന്നു.
ലൂയിസിയാന സൊസൈറ്റി ഓഫ് അലർജി, ആസ്ത്മ ആൻഡ് ഇമ്മ്യൂണോളജി വിഭാഗം പ്രസിഡന്റ് കൂടിയാണ് അവർ.
അലർജി, ഇമ്മ്യൂണോളജി, റുമറ്റോളജി എന്നിവയിൽ അവർക്ക് പ്രത്യേക വൈദഗ്ദ്ധ്യവുമുണ്ട്.
എൽ-ദാർ ജെഫേഴ്സൺ മെഡിക്കൽ കോളേജിൽ പഠനത്തിന് ചേർന്നു, റെസിഡൻസിയും യൂണിവേഴ്സിറ്റി ഓഫ് വെർജീനിയ ഹെൽത്ത് സയൻസ് സെന്ററിൽ ഫെലോഷിപ്പും പൂർത്തിയാക്കിയ അവർ, 1986 ൽ യേൽ ന്യൂ ഹാവൻ ഹോസ്പിറ്റലിൽ ഇന്റേൺഷിപ്പും പൂർത്തിയാക്കി.
എൽ-ദഹറിന്റെ പ്രാഥമിക ഗവേഷണം ചോളം, പൂപ്പൽ പോലെയുള്ള ചില പദാർത്ഥങ്ങളോടുള്ള കുട്ടികളിലെ  അലർജിയെ കേന്ദ്രീകരിക്കുന്നതായിരുന്നു, കൂടാതെ കത്രീന ആസ്തമ ചുഴലിക്കാറ്റിനെക്കുറിച്ചുള്ള ഗവേഷണത്തിലും അവർ ശ്രദ്ധേയയാണ്.
എന്നിരുന്നാലും, ഓട്ടിസവുമായി ബന്ധപ്പെട്ട ഗവേഷണത്തിൻറെ പേരിൽ അവർ കൂടുതലായി അറിയപ്പെടുന്നതൊടൊപ്പം "അണ്ടർസ്റ്റാൻഡിംഗ് ഓട്ടിസം ഫോർ ഡമ്മീസ്" എന്ന പുസ്തകത്തിന്റെ 7, 8 അധ്യായങ്ങളും എഴുതിയിട്ടുണ്ട്.
2001-ൽ ഒരു തിമറോസൽ-ഓട്ടിസം ലിങ്കിന്റെ ബയോളജിക്കൽ പ്ലാസിബിലിറ്റി എന്ന് അവൾ വിശേഷിപ്പിച്ചതിനെ കുറിച്ച് അവർ ഇൻസ്റ്റിറ്റ്യൂട്ട് ഓഫ് മെഡിസിൻ മുമ്പാകെ ഒരു അവതരണം നടത്തി  .
രണ്ട് വ്യത്യസ്ത സംവിധാനങ്ങളിലൂടെ തിമറോസൽ ഓട്ടിസത്തിന് കാരണമാകുമെന്ന് അവർ വാദിച്ചു: നേരിട്ടുള്ള ന്യൂറോടോക്സിസിറ്റി, കൂടാതെ പരോക്ഷമായി, രോഗപ്രതിരോധ പ്രശ്നങ്ങൾ ഉണ്ടാക്കുന്നതിലൂടെ.
ജെയിംസ് ബി. ആഡംസും ജെഫ് ബ്രാഡ്‌സ്ട്രീറ്റും സഹപ്രവർത്തകരായി നടത്തിയ അവളുടെ ഗവേഷണം, ഓട്ടിസത്തിന് സുരക്ഷിതവും ഫലപ്രദവുമായ ചികിത്സയാണ് ചേലേഷൻ തെറാപ്പി എന്ന് നിഗമനം ചെയ്തു.
എൽ-ദഹറിന് 2010-ൽ 15 വയസ്സുള്ള ഒരു ഓട്ടിസം ബാധിച്ച ഒരു മകനുണ്ട്.
അവളുടെ പിതാവ് ഒരു പൊതു ശിശുരോഗ വിദഗ്ധനായിരുന്നു, കാറിൽ ഇരുന്ന് ഗൃഹപാഠം ചെയ്യുന്നതിനിടയിൽ അവളെ സ്കൂളിൽ നിന്ന് കൂട്ടിക്കൊണ്ടുപോയ ശേഷം പലപ്പോഴും വീട്ടിലേക്ക് വിളിച്ചിരുന്നു.
ജെയ്ൻ ഓസ്റ്റെൻ ഇംഗ്ലീഷ് വിലാസം https://ml.wikipedia.org/wiki/Jane_Austen
ഇംഗ്ലീഷ് ഭാഷയിലെ ഒരു ഒരു നോവലിസ്റ്റാണ്‌ ജയ്ൻ ഓസ്റ്റൻ (ജനനം: 16 ഡിസംബർ 1775; മരണം: 18 ജൂലൈ 1817).
ഉപരിവർഗ്ഗത്തിന്റെ ജീവിതസാഹചര്യങ്ങൾ പശ്ചാത്തലമാക്കിയ ജയ്‌നിന്റെ കൃതികൾ അവരെ ഇംഗ്ലീഷ് സാഹിത്യത്തിൽ ഏറ്റവും വായിക്കപ്പെടുകയും സ്നേഹിക്കപ്പെടുകയും ചെയ്യുന്ന എഴുത്തുകാരിൽ ഒരാളാക്കി.
രചനയിൽ ഓസ്റ്റെൻ പിന്തുടർന്ന "റിയലിസവും" അവരുടെ കൃതികളിലെ മൂർച്ചയേറിയ സാമൂഹ്യ വിമർശനവും, ചരിത്രപ്രാധാന്യമുള്ള എഴുത്തുകാരിയെന്ന നിലയിലുള്ള അവരുടെ സ്ഥാനം സമ്മതിക്കാൻ പണ്ഡിതന്മാരേയും നിരൂപകരേയും പ്രേരിപ്പിച്ചു.
ജീവിതം ജെയ്‌ൻ ഓസ്റ്റെന്റെ ജന്മസ്ഥാനമായ ഹാമ്പ്ഷയറിലെ സ്റ്റീവന്റൻ പള്ളിമേട.
ഇംഗ്ലണ്ടിലെ ഉപരിവർഗ്ഗത്തിന്റെ കീഴേക്കിടയിൽ പെട്ട ദൃഢബദ്ധമായൊരു കുടുംബത്തിലെ അംഗമായാണ്‌ ഓസ്റ്റെൻ ജീവിതകാലമത്രയും കഴിച്ചത്.
ഹാമ്പ്ഷയറിലെ സ്റ്റീവന്റൻ ഇടവകയിലെ പുരോഹിതനായിരുന്ന ജോർജ്ജ് ഓസ്റ്റെന്റെ ഏഴാമത്തെ സന്താനമായിരുന്നു ജയ്ൻ.
സ്റ്റീവന്റണിലെ പള്ളിമേടയിൽ ജനിച്ച അവർ, 26-ആമത്തെ വയസ്സു വരെ അവിടെ ജീവിച്ചു.
പിതാവിൽ നിന്നും മൂത്ത സഹോദരന്മാരിൽ നിന്നും, തന്റെ തന്നെ വായനകൾ വഴിയും ആയിരുന്നു അവരുടെ വിദ്യാഭ്യാസം.
എഴുത്തുകാരിയെന്ന നിലയിലുള്ള അവരുടെ വളർച്ചയിൽ കുടുംബത്തിന്റെ അചഞ്ചലമായ പിന്തുണ നിർണ്ണായകമായി.
വളരെ ചെറിയ പ്രായത്തിലേ എഴുതി തുടങ്ങിയ ജയ്ൻ എഴുതിയിരുന്നത് വീട്ടിലെ സ്വീകരണമുറിയിലെ ഒരു ചെറിയ മേശമേൽ കുടുംബത്തിലെ ഒച്ചപ്പാടുകൾക്കു നടുവിലായിരുന്നു.
ഇടയ്ക്ക് സന്ദർശകരാരെങ്കിലും വരുമ്പോൾ എഴുതിക്കൊണ്ടിരുന്നതിനെ കടലാസോ തുന്നൽ സാമഗ്രിയോ വച്ച് അവർ മറച്ചിരുന്നു.
1809-ൽ ജയ്‌നും സഹോദരിമാരും, കിഴക്കൻ ഹാമ്പ്ഷയറിലെ ചാട്ടണിൽ (Chawton) സഹോദരൻ എഡ്വേഡിന്റെ പുതിയ ഭവനത്തിലേയ്ക്കു താമസം മാറ്റി.
ജയ്ൻ ഓസ്റ്റെൻ ജീവിതത്തിലെ അവസാനത്തെ 8 വർഷങ്ങൾ ചെലവഴിച്ചത് അവിടെയാണ്‌.
ഇടയ്ക്ക് മറ്റു സഹോദരന്മാരുടെ വീടുകളിലേയ്ക്കും സമീപത്തെ സ്നാനചികിത്സാകേന്ദ്രമായ ബാത്ത് നഗരത്തിലേയ്ക്കും ലണ്ടണിലേയ്ക്കുമുള്ള സന്ദർശനങ്ങൾ ഒഴിച്ചാൻ പ്രശാന്തവും മാറ്റമില്ലാത്തതുമായ ഗ്രാമീണജീവിതമാണ്‌ അവർ പിന്തുടർന്നിരുന്നത്.
1817 മേയ് മാസത്തിൽ ജയ്ൻ ചികിത്സയ്ക്കായി വിഞ്ചസ്റ്ററിലേയ്ക്കു പോയി.
ജൂലൈ 18-ന്‌ അവിടെ അവർ 41-ആമത്തെ വയസ്സിൽ അന്തരിച്ചു.
ജെയിൻ ഓസ്റ്റിൻ അവിവാഹിതയായിരുന്നു.
രചനകൾ ജെയ്‌ൻ ഓസ്റ്റെൻ ജീവിതത്തിലെ അവസാനത്തെ 8 വർഷങ്ങൾ ചെലവഴിച്ച ചാട്ടണിലെ വീട്.
ഇന്ന് ജയ്‌ൻ ഓസ്റ്റെൻ മ്യൂസിയമാണിത്.
കൗമാരം മുതൽ മുപ്പത്തിയഞ്ചു വയസ്സു വരെയുള്ള നാളുകൾ എഴുത്തിൽ ഓസ്റ്റന്‌ പരിശീലനകാലമായിരുന്നു.
തുടങ്ങി ഉപേക്ഷിച്ച കത്തുകളുടെ രൂപത്തിലുള്ള ഒരു നോവൽ അടക്കം പല സാഹിത്യരൂപങ്ങളും അവർ ഇക്കാലത്ത് പരീക്ഷിച്ചു.
തന്റെ പ്രസിദ്ധീകൃതമായ ആറു നോവലുകളിൽ മൂന്നെണ്ണം ജയ്‌ൻ പൂർത്തിയാക്കിയതും നാലാമതൊരെണ്ണം തുടങ്ങിയതും ഇക്കാലത്തായിരുന്നു.
നോവലുകൾ എഴുതി അവർ വായനക്കാർക്കുവേണ്ടി ക്ഷമാപൂർ‌വം കാത്തിരുന്നു.
1795-ൽ ഇരുപതാമത്തെ വയസ്സിൽ വകതിരിവും സം‌വേദനവും (Sense and Sensibility) എന്ന നോവലിന്റെ ആദ്യരൂപം പൂർത്തിയായെങ്കിലും അതിൽ സംതൃപ്തയാകാതെ അവർ മാറ്റി വച്ചു.
അടുത്ത രണ്ടു വർഷക്കാലം, അഭിമാനവും മുൻ‌വിധിയും (Pride and Prejudice) എഴുതിയ ജയ്‌ൻ, അത് വീണ്ടും വീണ്ടും തിരുത്തിയെഴുതി.
ഒടുവിൽ പ്രസാധകന്‌ അയച്ചു കൊടുത്ത കൈയെഴുത്തുപ്രതി സ്വീകരിക്കപ്പെട്ടില്ല.
പതിനാറു വർഷത്തെ കാത്തിരുപ്പിനു ശേഷമാണ്‌ ആ കൃതി പ്രസിദ്ധീകരിക്കപ്പെട്ടത്.
1798-99 കാലത്ത് പൂർത്തിയാക്കിയ നോർത്താങ്ങർ പള്ളി (Northanger Abbey), റിച്ചാർഡ് ക്രോസ്‌ബി എന്ന പ്രസാധകൻ വിലയ്ക്കു വാങ്ങിയെങ്കിലും പ്രസിദ്ധീകരിച്ചില്ല.
ജയ്‌നിന്റെ കുടുംബം പിന്നീട് ആ കൈയെഴുത്തുപ്രതി തിരികെ വാങ്ങി.
തുടർന്ന്, പ്രോത്സാഹനക്കുറവും വീടുമാറ്റവും മൂലമുണ്ടായ നിഷ്ക്രിയകാലത്തിനൊടുവിൽ, 1811 ഫെബ്രുവരിയിൽ അവർ മാൻസ്‌ഫീൽഡ് പാർക്ക് (Mansfield Park) എഴുതി തുടങ്ങി.
അതേ വർഷം നവംബറിൽ, പരിഷ്കരിച്ചെഴുതിയ വകതിരിവും സം‌വേദനവും പ്രസിദ്ധീകരിക്കപ്പെട്ടു.
1813 മുതലുള്ള ജയ്‌നിന്റെ ജീവിതത്തിലെ അവസാനത്തെ അഞ്ചുവർഷങ്ങൾ "കൊയ്ത്തുകാലം" ആയിരുന്നു.
ഓസ്റ്റെന്റെ ഏറ്റവും അറിയപ്പെടുന്ന കൃതിയായ അഭിമാനവും മുൻ‌വിധിയും ആ വർഷം പ്രസിദ്ധീകരിക്കപ്പെട്ടു.
1814-ൽ മാൻസ്‌ഫീൽഡ് പാർക്കും , 1816-ൽ എമ്മാ -യും(Emma) വെളിച്ചം കണ്ടു.
നോർത്താങ്ങർ പള്ളി , പെർസ്വേഷൻ (Persuasion) എന്നീ നോവലുകൾ 1818-ൽ മരണശേഷമാണ്‌ പ്രസിദ്ധീകരിച്ചത്.
സാൻഡീറ്റൻ (Sanditon) എന്നൊരു നോവൽ കൂടി തുടങ്ങിയെങ്കിലും അതു പൂർത്തിയാകുന്നതിനു മുൻപ് അവർ അന്തരിച്ചു.
വിലയിരുത്തൽ വിഞ്ചസ്റ്ററിലെ ഭദ്രാസനപ്പള്ളി.
ജയ്ൻ ഓസ്റ്റന്റെ സംസ്കാരസ്ഥാനം
ഓസ്റ്റെന്റെ രചനകൾ പതിനെട്ടാം നൂറ്റാണ്ടിന്റെ ആദ്യപകുതിയിൽ പ്രചരിച്ചിരുന്ന വൈകാരികനോവലുകളോടു പ്രതിഷേധിക്കുകയും പത്തൊൻപതാം നൂറ്റാണ്ടിലെ റിയലിസത്തിലേയ്ക്കുള്ള മാറ്റത്തിന്റെ ഭാഗമാവുകയും ചെയ്തു.
അവരുടെ പ്രമേയങ്ങൾ അടിസ്ഥാനപരമായി ഹാസ്യസ്വഭാവമുള്ളവയായിരുന്നു.
എങ്കിലും അവരുടെ കഥകളിലെ സ്ത്രീകഥാപാത്രങ്ങൾ സാമൂഹത്തിൽ വിലമതിപ്പും സാമ്പത്തിക സുരക്ഷിതത്ത്വവും കണ്ടെത്തിയത് വിവാഹത്തിലൂടെയാണ്‌.
തന്നെ ഏറെ സ്വാധീനിച്ച സാമുവൽ ജോൺസന്റെ രചനകളെപ്പോലെ, ഓസ്റ്റെന്റെ കൃതികളിലും സാന്മാർഗ്ഗികത ഒരു മുഖ്യപ്രമേയമായിരുന്നു.
ഇംഗ്ലീഷ് ഗ്രാമജീവിതത്തിന്റെ ശാന്തിയും സൗഭാഗ്യങ്ങളും വിഡ്ഢിത്തങ്ങളും ആകാംക്ഷകളുമാണ്‌ ജെയിൻ ഓസ്റ്റെനെ ആകർഷിച്ചത്.
നഗരങ്ങളെ അവർ വെറുത്തു.
ലണ്ടൻ സന്ദർശിച്ചിരുന്നെങ്കിലും അതിനെക്കുറിച്ച് അവർക്ക് നല്ലതൊന്നും പറയാനില്ലായിരുന്നു.
വ്യവസായവിപ്ലവം വരുത്തിയ മാറ്റങ്ങൾ എത്തുന്നതിനു മുൻപുള്ള ഇംഗ്ലീഷ് ഗ്രാമജീവിതമാണ്‌ അവർ ചിത്രീകരിച്ചത്.
രാഷ്ട്രീയത്തിൽ നിന്ന് ജയ്‌ൻ പൊതുവേ മുഖം തിരിച്ചു നിന്നു.
യൂറോപ്പിനെ പിടിച്ചുകുലുക്കിയ ഫ്രഞ്ചു വിപ്ലവത്തിന്റേയും നെപ്പോളിയന്റെ പടയോട്ടങ്ങളുടേയും കാലത്ത് ജീവിച്ച അവരുടെ കൃതികളിൽ ആ ചരിത്രസംഭവങ്ങൾ നിഴലിക്കുന്നില്ല.
എങ്കിലും സമകാലീന സമൂഹത്തിലെ യാഥാർത്ഥ്യങ്ങളുടെ മിഴിവുറ്റ മാതൃകകൾ അവർ അവതരിപ്പിക്കുന്നുണ്ട്.
ഉദാഹരണമായി, "അഭിമാനവും മുൻ‌വിധിയും" എന്ന കൃതിയിലെ നായികയുടെ ബന്ധുവായ യുവപുരോഹിതൻ മിസ്റ്റർ കോളിൻസ്, ഇംഗ്ലീഷ് പൗരോഹിത്യത്തിന്റെ കീഴ് വിഭാഗങ്ങളെ ബാധിച്ചിരുന്ന അധമമനോഭാവത്തിന്റേയും ദുരയുടേയും ദയാഹീനമായ ചിത്രമാണ്‌.
അംഗീകാരം ഇരുപതാം നൂറ്റാണ്ടിൽ, ജയ്ൻ ഓസ്റ്റെൻ ആരാധന ഒരു ജനകീയ സംസ്കൃതിക്കു പോലും ജന്മം കൊടുത്തു - ചായപ്പാത്രങ്ങളുടെ ആകൃതിയുള്ള ജയ്‌നൈറ്റ് കുക്കികൾ
ജീവിതകാലത്ത് രചനകൾ ഓസ്റ്റെന്‌ വളരെ കുറച്ച് പ്രശസ്തിയും വിരലിലെണ്ണാവുന്ന അനുകൂല നിരൂപണങ്ങളും മാത്രമേ നേടിക്കൊടുത്തുള്ളു.
പത്തൊൻപതാം നൂറ്റാണ്ടിന്റെ പകുതി വരെ അവരുടെ നോവലുകൾ ആസ്വദിച്ചിരുന്നത് സാഹിത്യലോകത്തിലെ അഭിജാതവർഗ്ഗം മാത്രമായിരുന്നു.
എന്നാൽ 1869-ൽ അവരുടെ അനന്തരവൻ എഴുതിയ "ജയ്ൻ ഓസ്റ്റെനെ ഓർക്കുമ്പോൾ" എന്ന രചന അവരുടെ ആകർഷകമായ വ്യക്തിത്വത്തിലേയ്ക്ക് ശ്രദ്ധ ക്ഷണിക്കുകയും രചനകളുടെ ജനസമ്മതി കൂട്ടുകയും ചെയ്തു.
1940-കളോടെ ഇംഗ്ലീഷ് ഭാഷയിലെ ഒന്നാം കിട എഴുത്തുകാരിൽ ഒരാളായി അക്കാദമിക ലോകം അവരെ അംഗീകരിച്ചു.
ഇരുപതാം നൂറ്റാണ്ടിന്റെ രണ്ടാം പകുതിയിൽ ജയ്ൻ ഓസ്റ്റെന്റെ രചനകളുടെ പഠനങ്ങളും അന്വേഷണങ്ങളും കണക്കില്ലാതെ പെരുകി.
അവരുടെ കൃതികളുടെ കലാപരവും, പ്രത്യയശാസ്ത്രപരവും, ചരിത്രപരവുമായ വീക്ഷണകോണുകളിൽ നിന്നുള്ള വിലയിരുത്തലുകൾ ആ പഠനങ്ങളുടെ ഭാഗമായി.
ഇക്കാലത്ത്, ജയ്‌നിന്റെ  ജീവിതത്തോടും കലയോടുമുള്ള ആരാധനയെ ചുറ്റിപ്പറ്റി ഒരു സംസ്കാരം തന്നെ ജനകീയ സംസ്കൃതിയുടെ ഭാഗമായി വികസിക്കുകയും അവരുടെ കൃതികൾക്ക് ഒട്ടേറെ ചലച്ചിത്ര-ടെലിവിഷൻ ആവിഷ്കാരങ്ങൾ പിറക്കുകയും ചെയ്തു.
൧ "ലണ്ടനെ വെറുക്കാൻ മാത്രം അവർ മനസ്സിലാക്കിയിരുന്നു....വൈരസ്യം മൂത്ത ഗ്രാമപ്പെൺകൊടികൾ മാനം കെടാൻ പോകുന്ന ഇടമായിരുന്നു അവിടം."
(She had enough of London to dislike it...it was a place where bored country girls came to be seduced.)
൨ മിസ്റ്റർ കോളിൻസിന്റെ ചിത്രത്തിലൂടെ പൗരോഹിത്യത്തിന്റെ ആർത്തിയേയും ദാസ്യഭാവത്തേയും കുറിച്ച് ജയ്‌ൻ ഓസ്റ്റൻ നടത്തുന്ന പരിഹാസത്തെക്കുറിച്ച് വിൽ, ഏരിയൽ ഡുറാന്റുമാർ പറയുന്നതിതാണ്‌:  "പരിഹാസം കടന്നുപോയെന്നു തോന്നിയേക്കാം.  എന്നാൽ അത് ഗില്ലറ്റിൻ പോലെ വൃത്തിയുള്ളതും ഫലപ്രദവുമാകുന്നു."
(the satire seems extreme, but it is as clean and thorough as a guillotine. അവലംബം ↑ Southam, "Criticism, 1870-1940", The Jane Austen Companion , 102. ↑ Le Faye, Family Record , 20. ↑ Lascelles, 2; for detail on "lower fringes", see Collins, ix-x. ↑ Lascelles, 4-5; MacDonagh, 110-28; Honan, 79, 183-85; Tomalin, 66-68. 1 2 വില്യം ജെ. ലോങ്ങ്, English Literature, Its History and Its Significance fof the Life of the English Speaking World(പുറം 438) 1 2 3 4 വിൽ , ഏരിയൽ ഡുറാന്റുമാർ, നെപ്പോളിയന്റെ യുഗം, സംസ്കാരത്തിന്റെ കഥ പതിനൊന്നാം വാല്യം(പുറങ്ങൾ 410-12) ↑ Litz, 3-14; Grundy, "Jane Austen and Literary Traditions", The Cambridge Companion to Jane Austen , 192-93; Waldron, "Critical Responses, Early", Jane Austen in Context , p. 83, 89-90; Duffy, "Criticism, 1814-1870", The Jane Austen Companion , 93-94.
↑ Litz, 142.
↑ MacDonagh, 66-75; Collins, 160-161.
↑ Honan, 124-27; Trott, "Critical Responses, 1830-1970", Jane Austen in Context , 92.
ജെയ്ൻ ആൽപേർട്ട് ഇംഗ്ലീഷ് വിലാസം https://ml.wikipedia.org/wiki/Jane_Alpert
1969 ൽ ന്യൂയോർക്ക് സിറ്റിയിൽ എട്ട് സർക്കാർ, വാണിജ്യ ഓഫീസ് കെട്ടിടങ്ങളുടെ ബോംബാക്രമണത്തിൽ ഗൂഢാലോചന നടത്തിയ അമേരിക്കൻ മുൻ ഇടതുപക്ഷ തീവ്രവാദിയാണ് ജെയ്ൻ ലോറൻ ആൽപേർട്ട് (ജനനം: മെയ് 20, 1947).
സംഘത്തിലെ മറ്റ് അംഗങ്ങളെ നാഷണൽ ഗാർഡ് ട്രക്കുകളിൽ ഡൈനാമൈറ്റ് പിടിപ്പിച്ചപ്പോൾ അറസ്റ്റുചെയ്തു.
ഗൂഢാലോചന കുറ്റം സമ്മതിക്കുകയും ചെയ്തു.
പക്ഷേ ശിക്ഷ വിധിക്കുന്നതിന് ഒരു മാസം മുമ്പ് ജാമ്യം ലഭിച്ച് ഒളിവിൽ പോയി.
നാലരവർഷക്കാലം തെറ്റായ പേരുകളിൽ രാജ്യത്ത് അലഞ്ഞുനടന്ന ശേഷം 1974 നവംബറിൽ കീഴടങ്ങി.
ഗൂഢാലോചനക്കുറ്റത്തിന് 27 മാസം തടവിന് ശിക്ഷിക്കപ്പെട്ടു.
1969-ലെ സ്‌ഫോടനക്കേസിലെ മറ്റൊരു പ്രതിയുടെ 1975-ലെ വിചാരണയിൽ സാക്ഷി പറയാൻ വിസമ്മതിച്ചതിന്, 1977 ഒക്‌ടോബറിൽ, കോടതിയലക്ഷ്യത്തിന് അവരെ നാല് മാസത്തെ അധിക തടവിന് ശിക്ഷിച്ചു.
ഒളിച്ചോടിയ വർഷങ്ങളിൽ, റാഡിക്കൽ ഇടതുപക്ഷം തകർച്ചയിലാണെന്ന് ആൽപർട്ട് കണ്ടു.
റാഡിക്കൽ ഫെമിനിസവുമായി താദാത്മ്യം പ്രാപിക്കാൻ തുടങ്ങി.
അത് ആധികാരികമാക്കാൻ അവരുടെ വിരലടയാളം സഹിതം ഒരു മാനിഫെസ്റ്റോ മിസ് മാസികയ്ക്ക് അയച്ചു.
ആ രേഖ, മദർ റൈറ്റ്: എ ന്യൂ ഫെമിനിസ്റ്റ് തിയറി, "ഇടതുപക്ഷത്തിന്റെ ലൈംഗിക അടിച്ചമർത്തലിനെ" അപലപിക്കുകയും, തീവ്രവാദ ഇടതുപക്ഷത്തിൽ നിന്ന് റാഡിക്കൽ ഫെമിനിസ്റ്റിലേക്കുള്ള അവളുടെ പരിവർത്തനത്തെ വിശദമായി പ്രതിപാദിക്കുകയും ചെയ്തു.
1947 മെയ് മാസത്തിൽ ജനിച്ച ആൽപേർട്ട് ന്യൂയോർക്ക് സിറ്റി പ്രദേശത്താണ് വളർന്നത്.
വംശഹത്യയിൽ നിന്ന് രക്ഷപ്പെടാനായി ജൂതന്മാരായ അവരുടെ മുത്തശ്ശിമാർ റഷ്യയിൽ കുടിയേറി.
അവരുടെ മുത്തച്ഛന്മാരിൽ ഒരാൾ അമേരിക്കയിൽ വന്നതിനുശേഷം ഓർത്തഡോക്സ് വിശ്വാസം ഉപേക്ഷിച്ച് 1930 കളിൽ ഒരു സോഷ്യലിസ്റ്റായി.
ജെയ്ൻ ആൽപെർട്ടിന്റെ അമ്മ പതിനാലാം വയസ്സിൽ ഹൈസ്കൂളിൽ നിന്ന് ബിരുദം നേടി.
തുടർന്ന് പതിനെട്ട് വയസ്സിൽ ഹണ്ടർ കോളേജിൽ നിന്ന് ബിരുദം നേടി.
അവർക്ക് മൂന്ന് വയസ്സുള്ളപ്പോൾ അവരുടെ മാതാപിതാക്കൾക്ക് രണ്ടാമത്തെ കുട്ടിയായ ആൻഡ്രൂ ജനിച്ചു.
ഒപ്റ്റിക് നാഡി ഉൾപ്പെടെ നിരവധി ജനന വൈകല്യങ്ങളോടെയാണ് ആൻഡ്രൂ ജനിച്ചത്.
ജെയ്ൻ പറയുന്നതനുസരിച്ച്, ശരാശരിയേക്കാൾ ബുദ്ധിശക്തിയുള്ള, എന്നാൽ മിക്കവാറും അന്ധനായ, ശ്വാസകോശ സംബന്ധമായ ബുദ്ധിമുട്ടുകളും സ്ഥിരമായി ശാരീരിക വളർച്ച മുരടിച്ചുമാണ് "സ്കിപ്പ് (ആൻഡ്രൂ) അതിജീവിച്ചത്.
എന്റെ അമ്മയുടെ സമയവും ശ്രദ്ധയും എടുത്ത വലിയ, നിഷ്ക്രിയ പിണ്ഡമായി ഞാൻ അവനെ ഓർക്കുന്നു.
1956-ൽ അവരുടെ പിതാവ് പെൻസിൽവാനിയയിലെ യൂണിയൻ ടൗണിലുള്ള ലിൻസ് ഗ്ലാസ് കമ്പനിയുടെ വൈസ് പ്രസിഡന്റായി ജോലിയിൽ പ്രവേശിച്ചു.
"അവിടെ വെച്ചാണ് ജെയ്ൻ ആൽപെർട്ട് ആദ്യമായി താനൊരു യഹൂദയായതുകൊണ്ടുമാത്രമല്ല, നഗരത്തിൽനിന്നുള്ളവളായതിനാലും നാടൻ രീതികളോട് പരിചിതമല്ലാത്തതിനാലും അവൾ ഒരു സമൂഹഭ്രഷ്‌ടയാണെന്ന കാര്യം ആദ്യമായി മനസ്സിലാക്കിയത്."
അവൾക്ക് പന്ത്രണ്ട് വയസ്സുള്ളപ്പോൾ, അവർ ന്യൂയോർക്കിലേക്ക് തിരികെ പോയി.
അവൾക്ക് വീണ്ടും ഒരു സമൂഹഭ്രഷ്‌ടയെപ്പോലെ തോന്നി.
ആൽപർട്ട് തന്റെ ബിരുദ ക്ലാസിന് രണ്ട് വർഷം മുമ്പ് ഫോറസ്റ്റ് ഹിൽസ് ഹൈസ്കൂളിൽ നിന്ന് ബിരുദം നേടി, സ്വാർത്ത്മോർ കോളേജിൽ ചേർന്നു.
അവൾ മികച്ച പഠനത്തിൽ തുടർന്നു, നിരന്തരം വായിക്കുകയും സുഹൃത്തുക്കളെ ഉണ്ടാക്കുകയും ചെയ്തു.
അവൾ വായിച്ച സ്വാധീനമുള്ള വിവിധ പുസ്തകങ്ങളിൽ ഐൻ റാൻഡിന്റെ പുസ്തകങ്ങളും ഉൾപ്പെടുന്നു.
കോളേജിലെ ഒന്നാം വർഷത്തിന്റെ അവസാനത്തിലാണ് ആൽപർട്ട് തന്റെ ആദ്യ പ്രകടനത്തിൽ പങ്കെടുത്തത്.
ആൽപർട്ട് കൊളംബിയ സർവകലാശാലയിൽ ബിരുദാനന്തര ബിരുദം നേടിയിരുന്നുവെങ്കിലും അവിടെ പ്രസ്ഥാനത്തിൽ സജീവമായിരുന്നില്ല.
1968 ഏപ്രിലിൽ, കൊളംബിയ ടെനന്റ്സ് യൂണിയൻ ആരംഭിച്ച സ്ട്രൈക്ക് കമ്മിറ്റിയുടെ കമ്മ്യൂണിറ്റി ആക്ഷൻ കമ്മിറ്റിയിൽ അവർ പങ്കാളിയായി.
കൊളംബിയയുടെ "വംശീയവൽക്കരണ" നയങ്ങളെ സജീവമായി ചെറുക്കുന്നതിന് കൂടുതൽ കമ്മ്യൂണിറ്റി നിവാസികളെ അണിനിരത്താൻ കമ്മിറ്റി ശ്രമിച്ചു.
കുറിപ്പുകൾ അവലംബം കൂടുതൽ വായനയ്ക്ക് {{ cite web }} :  CS1 maint: bot: original URL status unknown ( link ) {{ cite book }} :  CS1 maint: bot: original URL status unknown ( link ) Full text of the book about the Weather Underground Organization.
Burrough, Bryan: Days of Rage (2015)
ജെയ്ൻ ക്ലെമെൻസ് ഇംഗ്ലീഷ് വിലാസം https://ml.wikipedia.org/wiki/Jean_Clemens
ജെയ്ൻ ലാംപ്ടൺ "ജീൻ" ക്ലെമെൻസ് (ജീവിതകാലം: ജൂലൈ 26, 1880 മുതൽ ഡിസംബർ 24, 1909 വരെ) പ്രസിദ്ധ സാഹിത്യകാരൻ സാമുവൽ ലാങ്ങ്‌ഹോൺ ക്ലെമെൻസിനും ( മാർക്ക് ട്വെയ്ൻ എന്ന തൂലികാനാമത്തിൽ അറിയപ്പെടുന്നു) അദ്ദേഹത്തിൻറെ പത്നി ഒലിവിയ ലാങ്ങ്‌ഹോൺ ക്ലെമെൻസിനും ജനിച്ച മൂന്ന് പെൺമക്കളിൽ ഇളയ പുത്രിയായിരുന്നു.
1909 ലെ ഒരു ക്രിസ്മസ് രാവിൽ പെട്ടെന്ന് അസുഖം മൂർഛിച്ച അവർ പിതാവിന്റെ വീട്ടിലെ ബാത്ത് ടബ്ബിൽ മുങ്ങിമരിച്ചു.
ആദ്യകാല ജീവിതവും
കണക്റ്റിക്കട്ടിലെ ഹാർട്ട്ഫോർഡിൽ എഴുത്തുകാരനും ഹാസ്യസാഹിത്യകാരനുമായിരുന്ന മാർക്ക് ട്വെയ്ന്റേയും അദ്ദേഹത്തിന്റെ പത്നി ഒലിവിയ ലാങ്ങ്‌ഹോൺ ക്ലെമെൻസിന്റേയും നാല് മക്കളിൽ ഇളയ കുട്ടിയായി അവർ ജനിച്ചു.
ദമ്പതികളുടെ ആദ്യ കുട്ടിയായിരുന്ന ലാംഗ്ഡൺ 19 ആം മാസത്തിൽ ഡിഫ്തീരിയ ബാധിച്ച് മരണമടഞ്ഞിരുന്നു.
ജെയ്നിന്റെ മൂത്ത സഹോദരിമാർ സൂസി , ക്ലാര എന്നിവരായിരുന്നു.
മാർക്ക് ട്വെയിന്റെ ആത്മകഥയിലെ വിവരണ പ്രകാരം, ജീൻ ക്ലെമെൻസ് ദയയുള്ളവളും മാതാവിനേപ്പോലെ മൃഗങ്ങളെ ഇഷ്ടപ്പെടുന്നവളായിരുന്നു.
താൻ താമസിച്ചിരുന്ന വിവിധ സ്ഥലങ്ങളിൽ മൃഗ സംരക്ഷണത്തിനായി നിരവധി സൊസൈറ്റികൾ സ്ഥാപിക്കുകയോ അവയോടൊപ്പം പ്രവർത്തിക്കുകയോ ചെയ്തിരുന്നു.
എട്ടോ ഒമ്പതോ വയസ്സിൽ തലയ്ക്ക് പരിക്കേറ്റതിനെ തുടർന്ന് 15 വയസ്സുമുതൽ അപസ്മാരം ജീൻ അപസ്മാരം അനുഭവിച്ചിരുന്നുവെന്നു പറയപ്പെടുന്നു.
ചികിത്സ തേടി അമേരിക്കയിലും യൂറോപ്പിലുമായി കുടുംബം വർഷങ്ങളോളം ചെലവഴിച്ചിരുന്നു.
അനിയന്ത്രിതമായ അപസ്മാരം മൂലം അവളുടെ മാനസികാവസ്ഥ തെറ്റിയിരുന്നതായും ചിലപ്പോൾ തെറ്റായ പെരുമാറ്റമുണ്ടായിരുന്നതായും അവരുടെ പിതാവ് മാർക്ക് ട്വെയ്ൻ ആരോപിച്ചിരുന്നു.
അസുഖം വകവയ്ക്കാതെ ജീന്റെ മാതാവ് അവളെ കുടുംബജീവിതത്തിൽ ഉൾപ്പെടുത്താൻ ശ്രമിച്ചുവെങ്കിലും 1904-ൽ ജെയ്ൻ പെട്ടെന്ന് മരണമടഞ്ഞു.
1906 ൽ കുടുംബ വേലക്കാരിയായിരുന്ന കാറ്റി ലിയറിയെ ജീൻ ശാരീരികമായി ആക്രമിച്ചതായി മാർക് ട്വീന്റെ സെക്രട്ടറി ഇസബെൽ ലിയോൺ അവകാശപ്പെട്ടു.
ഡേഞ്ചറസ് ഇൻറ്റിമസി: ദി അൺടോൾഡ് സ്റ്റോറി ഓഫ് മാർക്ക് ട്വെയിൻസ് ഫൈനൽ ഇയേഴ്സ് എന്ന 2004 ലെ ജീവചരിത്രത്തിൽ  ചരിത്രകാരൻ കാരെൻ ലിസ്ട്ര, ജീന്റെ അക്രമാസക്തമായ പെരുമാറ്റത്തെക്കുറിച്ചുള്ള ലിയോണിന്റെ വിവരണത്തിന്റെ കൃത്യതയെ ചോദ്യം ചെയ്യുന്നതോടൊപ്പം ലിയോൺ മാർക്ക് ട്വെയിനെ വിവാഹം കഴിക്കാൻ ആഗ്രഹിച്ചതിനാൽ പിതാവും മകളും തമ്മിലുള്ള ഒരു വേർപിരിയലിനായി ഇസബെൽ കൃത്രിമം കാണിക്കുകയും ചെയ്തുവെന്ന് കുറിച്ചിരുന്നു.
1906 അവസാനത്തോടെ ജീനിനെ ന്യൂയോർക്കിലെ കറ്റോണയിൽ സ്ഥിതിചെയ്യുന്ന ഒരു അപസ്മാരം കോളനിയിലേക്ക് അയക്കപ്പെടുകയും അവളെ പരിപാലിക്കാൻ കഴിയില്ലെന്ന് ഭയന്ന് വീട്ടിലേക്ക് തിരിച്ചു വരാനുള്ള അവളുടെ അഭ്യർത്ഥനയെ പിതാവ് നിരസിക്കുകയും ചെയ്തു.
വഞ്ചനയിൽ കുറ്റക്കാരാണെന്ന് പറഞ്ഞ മാർക് ട്വെയ്ൻ 1909-ൽ ലിയോണിനെയും അവരുടെ പുതിയ ഭർത്താവിനെയും അവിടെനിന്നു പുറത്താക്കുകയും 1909 ഏപ്രിലിൽ ജീനിനെ നാട്ടിലേക്ക് മടങ്ങാൻ അദ്ദേഹം അനുവദിക്കുകയും ചെയ്തു.
ജീനും അവളുടെ പിതാവും ഒത്തുചേർന്നു പോകുന്നതായി തോന്നിയിരുന്നുവെങ്കിലും അവൾ മർക്കടമുഷ്ടിയും എളുപ്പത്തിൽ ക്ഷോഭിക്കുന്ന മനോഭാവവുമുള്ളവളാണെന്ന് അദ്ദേഹം കണ്ടെത്തി.
1909 ഡിസംബറിൽ കണക്റ്റിക്കട്ടിലെ റെഡിംഗിലുള്ള സ്റ്റോംഫീൽഡിലെ പിതാവിന്റെ ഭവനത്തിൽ താമസിക്കുകയായിരുന്നു ജീൻ, വരാനിരിക്കുന്ന ക്രിസ്മസ് അവധിക്കായി വീട് അലങ്കരിച്ചിരുന്നതിൽ ബത്തശ്രദ്ധയായിരുന്നു.
ഡിസംബർ 24 ന് പുലർച്ചയ്ക്ക് അവളെ ബാത്ത് ടബ്ബിൽ മരിച്ച നിലയിൽ കണ്ടെത്തി.
ചുഴലിദീനത്തിലെ പെട്ടെന്നുള്ള കോച്ചിപ്പിടുത്തത്തിൽ അവൾ  മുങ്ങിമരിക്കുകയുമായിരുന്നിരിക്കാം.
എൽമിറയിലെ വുഡ്‌ലാൻ സെമിത്തേരിയിൽ ജെയ്ൻ ക്ലെമെൻസിനെ സംസ്കരിച്ചു.
നാലുമാസത്തിനുശേഷം 1910 ഏപ്രിൽ 21 ന് മാർക് ട്വെയ്നും അന്തരിച്ചു.
അവലംബം ↑ ↑ ↑ ↑ Ward, Duncan, and Burns (2001), p. 221 ↑ Ward, Duncan, and Burns (2001), pp. 227-230 ↑ Lystra (2004) ↑ Ward, Duncan and Burns (2001), p. 230 ↑ Ward, Duncan, and Burns (2001), p. 248 ↑ ↑ ↑ Ward, Duncan and Burns (2001), pp. 250-251 ↑
തലച്ചാർന്നവർ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
750 വർഷക്കാലം കോഴിക്കോട് ആസ്ഥാനമാക്കി മലബാറിൻറെ തെക്കൻ ഭാഗങ്ങൾ ഭരിച്ചിരുന്ന സാമൂതിരിമാരുടെ ഭരണകാലത്തെ ഒരു ഔദ്യോഗിക പദവി.
കോഴിക്കോട് നഗരത്തിൻറെ ഭരണം നടത്തിയിരുന്ന ഉദ്യോഗസ്ഥനെയാണ് തലച്ചാർന്നവർ എന്ന് വിശേഷിപ്പിച്ചിരുന്നത്.
ഇന്നത്തെ മേയർക്ക് തുല്യമായ പദവി.
തലക്കൽ ചന്തു ഇംഗ്ലീഷ് വിലാസം https://ml.wikipedia.org/wiki/Thalakkal_Chanthu
പഴശ്ശിരാജയുടെ കുറിച്ച്യപ്പടയുടെ പടത്തലവനായിരുന്നു തലക്കൽ ചന്തു .
വയനാടൻ കാടുകളിൽ ബ്രിട്ടിഷ്‌ പട്ടാളവുമായിട്ടുള്ള ഒളിപ്പോരുകളുമായി ബന്ധപ്പെട്ടാണ് അദ്ദേഹം അറിയപ്പെടുന്നത്.
പനമരം മിലിറ്ററി പോസ്റ്റ് ആക്രമണം
തലക്കൽ ചന്തു പങ്കെടുത്ത  ഏറ്റവും പ്രധാനപ്പെട്ട പോരാട്ടം നടന്നത് 1802 ഒക്ടോബർ 11 ന് വയനാട്ടിലെ പനമരത്ത് വച്ചായിരുന്നു .
അവിടെ സ്ഥിതി ചെയ്തിരുന്ന ബ്രിട്ടീഷ് മിലിറ്ററി പോസ്റ്റ്  ചന്തുവിന്റെയും , എടച്ചേന കുങ്കന്റെയും നേതൃത്വത്തിൽ 150കുറിച്യപ്പടയാളികളടങ്ങുന്ന സംഘം വളഞ്ഞു.
ക്യാപ്റ്റൻ ഡിക്കൻസൻ്റെ നേതൃത്വത്തിലുണ്ടായിരുന്ന ബറ്റാലിയനിലെ 70 പട്ടാളക്കാരാണ് അവിടെ ക്യാമ്പ് ചെയ്തിരുന്നത്.
ഏറ്റുമുട്ടലിൽ ഡിക്കൻസൻ ഉൾപ്പെടെ മുഴുവൻ ബ്രിട്ടീഷ് സൈനികരും   കൊല്ലപ്പെട്ടു.
112 തോക്കുകൾ, ആറു പെട്ടി വെടിക്കോപ്പുകൾ ,6000 രൂപ എന്നിവ കൈക്കലാക്കിയശേഷം മിലിറ്ററി പോസ്റ്റിന്റെ എല്ലാ കെട്ടിടങ്ങളും കുറിച്യപ്പടയാളികൾ അഗ്നിക്കിരയാക്കി.
ആ സംഘത്തിലെ 5 പേർക്കാണ് ജീവഹാനി സംഭവിച്ചത്.
1805 നവംബർ 15 -ന്‌ ചന്തു ബ്രിട്ടിഷുകാരുടെ പിടിയിൽപ്പെട്ടു.
ബ്രിട്ടിഷ്‌ സൈന്യം അദ്ദേഹത്തെ സൈനിക താവളത്തിന് സമീപം ഉണ്ടായിരുന്ന കോളിമരച്ചുവട്ടിൽ വച്ച് ഗളഛേദം ചെയ്തു തലക്കൽ ചന്തു സ്മാരകം
പഴശ്ശിരാജയോടൊപ്പം നിന്ന് ബ്രിട്ടീഷുകാർക്കെതിരെ പോരാടിയ ചന്തുവിന്റെ രക്തസാക്ഷിത്വത്തിന്റെ സ്മരണക്കായി സർക്കാർ സ്മാരകം സ്ഥാപിച്ചു.
മരണം സംഭവിച്ച് 207 വർഷങ്ങൾക്കു ശേഷമാണ് വയനാട്ടിലെ പനമരം കോട്ടയിലെ കോളിമരത്തിനു സമീപം ബ്രിട്ടീഷുകാർ കഴുത്തറത്തുകൊന്ന ചന്തുവിനായി അവിടെത്തന്നെ സ്മാരകം നിർമ്മിച്ചത് .
എം.ഐ. ഷാനവാസ് എം.പി.യുടെ പ്രാദേശിക വികസനഫണ്ടിൽ നിന്നും 16 ലക്ഷം രൂപ മുതൽമുടക്കിയാണ് സ്മാരകം നിർമ്മിച്ചത്.
കേന്ദ്രമന്ത്രി കെ.സി. വേണുഗോപാൽ സ്മാരകം ഉദ്ഘാടനം നിർവഹിച്ചു.
പഴശ്ശിരാജാ ചലച്ചിത്രത്തിൽ ചന്തുവായി അഭിനയിച്ച മനോജ് കെ. ജയനും ചടങ്ങിൽ പങ്കെടുത്തു.
1982 മുതൽ കിർടാഡ്സ് കേരളത്തിലെ പട്ടികവർഗ്ഗവിഭാഗങ്ങൾക്കായി തലക്കൽ ചന്തു സ്മാരക അമ്പെയ്ത്തുമത്സരം നടത്തിവരുന്നുണ്ട്.
പഴശ്ശിയുടെ ചരിത്രം അടിസ്ഥാനമാക്കി 2009-ൽ പുറത്തിറങ്ങിയ പഴശ്ശിരാജ എന്ന ചിത്രത്തിൽ മനോജ് കെ. ജയൻ തലക്കൽ ചന്തുവിന്റെ കഥാപാത്രം അവതരിപ്പിച്ചു.
1 വില്യം ലോഗൻ, മലബാർ മാന്വൽ, വിവ.
ടി.വി കൃഷ്ണൻ, പുറം594-595, മാതൃഭൂമി ബുക്സ് , 2004 ഇതും കാണുക പഴശ്ശിരാജ (ചലച്ചിത്രം)
തലതൊട്ടപ്പൻ ഈ  ലേഖനം വിക്കിപീഡിയ ശൈലി അനുസരിച്ച് വിക്കിവൽക്കരിക്കേണ്ടതുണ്ട് .
ക്രൈസ്തവ സഭയിൽ മാമ്മോദീസ (ജ്ഞാനസ്നാനം) സമയത്ത് സ്നാനാർഥിയുടെ ആത്മീയ ജീവിതത്തിന്റെ ഉത്തരവാദിത്തം ഏറ്റെടുക്കുന്ന വ്യക്തിയെ വിശേഷിപ്പിക്കുന്ന നാമമാണ് തലതൊട്ടപ്പൻ (God Father).
നിലവിൽ സ്നാനം ഏറ്റിട്ടുള്ളവർക്കും ക്രൈസ്തവ സഭാവിശ്വാസത്തിൽ ഉറച്ചു നില്ക്കുന്നവർക്കും മാത്രമേ ഇതിന് അനുവാദമുള്ളൂ.
ഈ സ്ഥാനം വഹിക്കുന്ന സ്ത്രീ 'തലതൊട്ടമ്മ' (God mother) എന്നറിയപ്പെടുന്നു.
മലയാളത്തിൽ 'ജ്ഞാനമാതാപിതാക്കന്മാർ'(God parents) എന്നും ഇവരെ വിളിക്കാറുണ്ട്.
ജ്ഞാനസ്നാനം ചെയ്യപ്പെടുന്ന കുഞ്ഞിനുവേണ്ടി പുരോഹിതന്റെ മുമ്പാകെ പ്രതിജ്ഞ എടുക്കുന്നത് ജ്ഞാനമാതാപിതാക്കന്മാരാണ്.
ശിശുക്കളെ സ്നാനത്തിനായി കൊണ്ടുവരുന്നവർ, അവർ സ്നാനത്തിൽ സ്വീകരിക്കുന്ന വിശ്വാസത്തെ ഏറ്റു പറയുവാനും അവരെ ക്രിസ്തുവിന്റെ വഴിയിലൂടെ വളർത്തിക്കൊണ്ടു വരാമെന്ന് വാഗ്ദാനം ചെയ്യുവാനും ബാധ്യസ്ഥരാണ്.
പിതാവും പുത്രനും പരിശുദ്ധാത്മാവുമായ ഏക ദൈവത്തിൽ വിശ്വാസം അർപ്പിച്ചു ജീവിക്കുന്നതിനു വേണ്ട മാർഗനിർദ്ദേശം നല്കാമെന്ന് തലതൊടുന്നവർ പുരോഹിതന്റെ മുമ്പാകെ വാഗ്ദാനം ചെയ്യണം.
സാത്താനെ ഉപേക്ഷിച്ച് ദൈവത്തിൽ വിശ്വസിച്ച് അനുസരണയോടെ ജീവിക്കുവാൻ ശിശുവിന് തങ്ങൾ മാതൃകയായിരിക്കും എന്ന് തലതൊട്ടപ്പനും തലതൊട്ടമ്മയും പ്രതിജ്ഞ ചെയ്യണം.
ജ്ഞാനസ്നാനത്തിനായി കൊണ്ടുവന്നിരിക്കുന്ന ശിശു വളർന്ന് വിശുദ്ധ കുർബാന സ്വീകരണത്തിന് അർഹനാ(യാ)കുന്ന പ്രായംവരെ അവന്റെ (അവളുടെ) ആത്മീയജീവിത്തിന്റെ മേൽനോട്ടം ജ്ഞാനമാതാപിതാക്കന്മാർ വഹിക്കണമെന്ന് ചട്ടങ്ങൾ അനുശാസിക്കുന്നു.
യഥാകാലം ആദ്യ കുർബാന സ്വീകരണം നിർവഹിക്കുവാൻ അവരെ പ്രോത്സാഹിപ്പിക്കേണ്ടതും ജ്ഞാനമാതാപിതാക്കൾ തന്നെയാണ്.
ആചാരത്തിനു പിന്നിൽ
അപരിചിതരെ മതത്തിൽ ചേർക്കുമ്പോൾ മധ്യസ്ഥരായി ആരെയെങ്കിലും വയ്ക്കുന്ന പതിവ് യെഹൂദ മതത്തിലാണ് ആരംഭിച്ചതെന്നും അതിന്റെ ചുവടുപിടിച്ചാണ് 'തലതൊടുക' എന്ന ആചാരം നിലവിൽ വന്നതെന്നും കരുതപ്പെടുന്നു. 'തലതൊടുക' എന്ന ആശയത്തോട് മിക്കവാറും എല്ലാ ക്രൈസ്തവ സഭകളും യോജിക്കുന്നുണ്ടെങ്കിലും അത് നടപ്പിലാക്കുന്ന രീതിക്ക് ചില വ്യത്യാസങ്ങൾ കാണാം.
ആംഗ്ലിക്കൻ സഭയിൽ ആൺകുഞ്ഞിനു വേണ്ടി രണ്ടു പുരുഷന്മാരും ഒരു സ്ത്രീയും ഉത്തരവാദിത്തം ഏറ്റെടുക്കുമ്പോൾ പെൺകുഞ്ഞിനുവേണ്ടി രണ്ട് സ്ത്രീകളും ഒരു പുരുഷനും ആണ് അപ്രകാരം ചെയ്യുന്നത്.
ഒരു പുരുഷനും ഒരു സ്ത്രീയും ആയാലും മതി എന്നൊരു സഭാനിയമം 1969-ൽ ആംഗ്ലിക്കൻ സഭയിൽ നടപ്പിൽവന്നിട്ടുണ്ട്.
എങ്കിലും പൊതുവേ ആദ്യത്തെ രീതിയാണ് ഇപ്പോഴും തുടർന്നു വരുന്നത്.
കത്തോലിക്കാ സഭയിൽ ഒരു കുഞ്ഞിനുവേണ്ടി ഒരു പുരുഷനും ഒരു സ്ത്രീയും വാഗ്ദാനം നടത്തുകയാണ് പതിവ്.
യാക്കോബായ, ഓർത്തഡോക്സ്, മാർത്തോമാ സഭാവിഭാഗങ്ങളിൽ ആൺകുഞ്ഞിന് ഒരു ജ്ഞാനപിതാവും പെൺകുഞ്ഞിന് ഒരു ജ്ഞാനമാതാവും മതിയാകും.
ജ്ഞാനസ്നാന സമയത്ത് സ്ഥലത്ത് എത്തിച്ചേരാൻ തല തൊടുന്നവരിൽ ആർക്കെങ്കിലും തക്കതായ കാരണത്താൽ ബുദ്ധിമുട്ടുണ്ടായാൽ ചടങ്ങിന്റെ സമയത്ത് അവർക്കുവേണ്ടി മറ്റാർക്കെങ്കിലും വാഗ്ദാന നിർവഹണം നടത്താം.
ചില പാശ്ചാത്യ രാജ്യങ്ങളിൽ ജ്ഞാനസ്നാനത്തിൽ ഉത്തരവാദിത്തം ഏറ്റെടുക്കപ്പെടുന്ന ശിശുക്കൾ വളർന്ന് വിവാഹപ്രായമെത്തുമ്പോൾ അവരുടെ വിവാഹ നിശ്ചയച്ചടങ്ങിന്റെ (engagement) മേൽനോട്ടം ജ്ഞാനമാതാപിതാക്കൾ വഹിക്കുന്ന പതിവുണ്ട്.